Diari Oficial de la Generalitat Valenciana


Sumari del DOGV 5051, del 18-07-2005 (2005/8286)

Informació pública de l'estudi d'impacte ambiental de la nova dessaladora del Nou Canal de Cartagena (dessaladora de San Pedro del Pinatar II) i del projecte de captació d'aigua de mar.
-----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5051

Data del DOGV
:   18-07-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/8286


Organisme emissor
:   Mancomunitat de Los Canales del Taibilla

Tipus de document
:   Anunci

Informació pública de l'estudi d'impacte ambiental de la nova dessaladora del Nou Canal de Cartagena (dessaladora de San Pedro del Pinatar II) i del projecte de captació d'aigua de mar. [2005/X8286]
  
De conformitat amb el que disposa el Reial Decret 1.131/1988, de 30 de setembre, pel qual s'aprova el Reglament per a l'execució del Reial Decret Legislatiu 1.302/1986, de 25 de juny, d'Avaluació d'Impacte Ambiental, modificat per la Llei 6/2001, de 8 de maig, així com en el que establix el Reial Decret 1.997/1995, de 7 de desembre, pel qual s'establix mesures per a contribuir a garantir la biodiversitat per mitjà de la conservació dels hàbitats naturals i de la fauna i flora silvestre, i en el Reial Decret 1.471/1989, d'1 de desembre, pel qual s'aprova el Reglament General per al desplegament i execució de la Llei 22/1988, de 28 de juliol, de Costes, se sotmet a informació pública l'estudi d'impacte ambiental i el projecte epigrafiat, durant el termini de 20 dies hàbils, comptats a partir de la publicació d'este anunci en el Boletín Oficial del Estado, en el Boletín Oficial de la Región de Murcia i en el Diari Oficial de la Generalitat Valenciana, període durant el qual podrà ser examinat pels qui ho desitgen a fi de formular-hi al·legacions.
  
Les obres de la dessaladora de San Pedro del Pinatar II s'ubiquen al terme municipal de San Pedro del Pinatar i del Pilar de la Horadada, i consistixen bàsicament en:
  
Captació d'aigua de mar: projectada com presa oberta, per mitjà de l'execució d'un microtúnel amb canonada prefabricada de formigó armat de diàmetre interior 2000 mm. i una longitud total de 1.800 m, dels quals 1.100 corresponen al tram submarí i 700 al tram terrestre. Es projecta l'execució d'un calaix de presa submergit, ubicat a la cota ?12 m.s.n.m.
  
Planta dessaladora: ubicada al paratge d'El Molló, junt amb la dessaladora en servici, amb una capacitat de producció diària de 65.000 metres cúbics.
  
Impulsió d'aigua producte: fins a un depòsit de nova construcció al paratge de Lo Romero, amb una longitud de 9.100 metres i 1.100 mil·límetres de diàmetre.
  
Depòsit del Romero: per mitjà de l'execució d'un nou depòsit de dues cambres amb una capacitat total de 65.000 metres cúbics, ubicat als voltants del Nou Canal de Cartagena.
  
Abocament de l'aigua de rebuig: per mitjà de connexió amb l'emissari d'abocament de salmorra actualment en fase de construcció.
  
L'esmentada documentació estarà a disposició dels interessats en els dies i hores hàbils d'oficina en la Mancomunitat de Los Canales del Taibilla, sítia al carrer Major núm.1, de Cartagena, i serà remesa en format digital als qui ho sol·liciten.
  
Les al·legacions que es considere oportú presentar hauran de dirigir-se a la Mancomunitat de Los Canales del Taibilla per qualsevol dels mitjans que a este efecte determina la Llei de Règim Jurídic de les Administracions i del Procediment Administratiu Comú.